Fyrirtækið 3X Technology , sem er að 80% í eigu ÍÁ hönnunar sem einnig á Skagann á Akranesi , hefur tvöfaldað húsakost sinn í Ísafjarðarbæ . Það gerist með kaupum á Sindragötu 7 á Ísafirði sem var í eigu Fasteignafélagsins Urtusteins í Reykjanesbæ . Þetta er ríflega tvö þúsund fermetra iðnaðarhúsnæði á tveimur hæðum . Það var upphaflega reist sem rækjuverksmiðja og stendur við hlið verksmiðjuhúss 3X Tehnology að Sindragötu 5 . Ingólfur Árnason framkvæmdastjóri 3X Technology segir í samtali við Bæjarins besta á Ísafirði að með kaupunum sé verið að mæta ört vaxandi húsnæðisþörf félagsins í kjölfar náins samstarfs við Skagann á Akranesi m.a. við markaðssetningu og framleiðslu á tæknibúnaði til ofurkælingar í fiskiskipum . Um 50 manns starfa nú hjá 3X Technology .